এ সময় পাশে বসা রাজীবের মেঝ ভাই মেহেদী হাসান বলে, ‘বুদ্ধি হওয়ার পর থেকে আমরা তিনভাই একসঙ্গে নামাজ পড়তে যেতাম। অথচ আমাদের বড় ভাই আজ নেই, এবার আর আমাদের তিনজনের একসঙ্গে নামাজ পড়তে যাওয়া হবে না। গতবারও আমরা তিনভাই মিলে একসঙ্গে নামাজ পড়েছি। সে সবসময় বলতো, আমার দুইপাশে দুই ভাই, দুজনই হাফেজ। সবসময় আমাদের নিয়ে গর্ব করতো। এইবার আমরা দেশে যাচ্ছি ঈদ করতে, সেই ভাই নেই। ভাইয়ের কবর জিয়ারত করে এবারে আমাদের ঈদ করতে হবে। আমরা আনন্দ করতে যেতাম অথচ আমাদের সেই সুখটা নাই হয়ে গেল।’